**Ministru kabineta noteikumu projekta**

**„Grozījumi Ministru kabineta 2015. gada 10. marta noteikumos Nr. 125 „Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015. gada 10. marta noteikumos Nr. 125 „Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar noteikumu projektu izdarīti vairāki redakcionāli grozījumi Ministru kabineta 2015. gada 10. marta noteikumos Nr. 125 „Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai” (turpmāk – noteikumi), precizējot vietējās attīstības stratēģiju īstenošanas nosacījumus.Noteikumu projekts papildina noteikumos noteikto rakstiskās procedūras izmantošanu ne tikai projektu vērtēšanas komisijas locekļu atzinumu sniegšanai par projektu atbilstību vietējās attīstības stratēģijai, bet arī lēmējinstitūcijas lēmumu pieņemšanai, tādā veidā vietējām rīcības grupām dodot iespēju lēmējinstitūcijas sēdes sasaukt klātienē, īpaši gadījumos, kad lēmums ir jāpieņem par nelielu skaitu projektu.Lauku atbalsta dienesta sniegtā informācija par vietējās attīstības stratēģiju īstenošanai piešķirtā publiskā finansējuma izmantošanu līdz 2018. gada 4. janvārim liecina, ka kopumā projektiem ir apstiprināti 79 procenti no kopējā piešķirtā publiskā finansējuma (robežās no 63 līdz 98 procentiem). Vietējās rīcības grupas ir ieguldījušas lielu darbu projektu iesniedzēju informēšanā par atbalsta pieejamību, un interese par atbalsta saņemšanu ir liela. Lai netiktu pārtraukta projektu pieņemšana un projektu pieņemšanas kārtas tiktu nodrošinātas arī 2018. gadā, noteikumu projekts paredz, ka starpposma novērtējumu iespējams iesniegt agrāk, ja vietējā rīcības grupa ir izpildījusi noteikumu 48. punktā minētos nosacījumus. Saglabājas iepriekš noteiktais starpposma novērtējuma iesniegšanas gala termiņš – līdz 2019. gada 1. februārim. Patlaban tiek īstenoti apstiprinātie projekti un kopumā līdz 2018. gada 4. janvārim ir izlietoti 24 procenti no kopējā vietējās attīstības stratēģiju īstenošanai piešķirtā publiskā finansējuma. Tā kā vietējās rīcības grupas nevar ietekmēt apstiprināto projektu īstenošanu un būvniecības projekts var ilgt divus gadus, noteikumu projekts paredz atvieglot noteikumu 48. punktā minētos nosacījumus. Tiek noteikts, ka atbalsta apguves rādītāja noteikšanā tiek ņemts vērā arī projektiem apstiprinātais publiskais finansējums. Tāpat sasniedzamajiem rezultātu rādītājiem tiek novērtēta rīcību rādītāju izpilde, ietverot apstiprinātajos projektos plānoto rīcību rezultātu rādītāju vērtības. Savukārt starpposma novērtējumā netiks prasīta vietējās attīstība stratēģijās noteikto sasniedzamo rezultātu rādītāju izpilde, jo ietekmi nav iespējams izvērtēt tik īsā vietējās attīstības stratēģijas īstenošanas laikā. Noteikumu 50. punkts precizēts atbilstoši Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”” noteiktajai projektu vērtēšanas kārtībai, kas stāsies spēkā 2018. gada 1. augustā.Tā kā, pamatojoties uz starpposma novērtējumu un grozījumiem vietējās attīstības stratēģijā, tiks piešķirts papildu finansējums, noteikumu 51. punktā tiek noteikts, ka šādā gadījumā Zemkopības ministrija nosūta sabiedrības virzītas vietējās attīstības stratēģiju atlases komitejas pieņemto lēmumu.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – vietējām rīcības grupām, t.i., biedrībām un nodibinājumiem, kam piešķirts atbalsts sabiedrības virzītas vietējās attīstības stratēģijas īstenošanai. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās. Vietējām rīcības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts 2018. gada 16. februārī tika nosūtīts saskaņošanai nozares pārstāvjiem – biedrībai “Latvijas Lauku forums”, kas pārstāv 34 vietējo rīcības grupu intereses, un publisko un privāto partnerattiecību biedrībai “Zied zeme”.Noteikumu projekta sabiedriskā apspriešana tika sākta 2018. gada 15. februārī, informāciju par noteikumu projektu ievietojot tīmekļa vietnē www.zm.gov.lv. |
| 3. | Sabiedrības līdzdalības rezultāti | Nozares pārstāvji atbalsta noteikumu projektu. Par tīmekļa vietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Karlsone 67027077

andra.karlsone@zm.gov.lv